ল্যাপস হওয়া বিমা ফের চালুর সুযোগ! সুখবর দিল LIC

ওয়েব ডেস্ক : মাঝপথেই বন্ধ হয়ে গিয়েছে জীবনবিমার (Life Insurance) প্রিমিয়াম? তবে তা আবার আপনি চালু করতে পারবেন। গ্রাহকদের জন্য সুখবর নিয়ে এল লাইফ ইন্সিওরেন্স অফ ইন্ডিয়া বা এলআইসি (LIC)। ল্যাপস হয়ে যাওয়া পলিশি (Policy) ফের চালু করতে পারবেন গ্রাহকরা। তার জন্য এক বিশেষ অভিযান শুরু করল সরকারি এই সংস্থা। যা ১ জানুয়ারি থেকে ২ মার্চ পর্যন্ত চলবে।

এলআইসি-র (LIC) তরফে জানানো হয়েছে, এই সময়ের মধ্যে আকর্ষণীয় ছাড়ও পাবেন গ্রাহকরা। সাধারণ নন লিঙ্কড বিমান ক্ষেত্রে জরিমানায় ছাড় দেওয়া হবে ৩০ শতাংশ। তবে এই ছাড়ের উর্ধ্বসীমা হল ৫ হাজার টাকা। তবে মাইক্রো ইন্সিওরেন্সের জরিমানার ক্ষেত্রে মিলবে ১০০ শতাংশ ছাড়।

আরও খবর : ১৫ ফেব্রুয়ারি থেকে বাড়তি টাকা গুনতে হবে SBI গ্রাহকদের! কেন?

অন্যদিকে যাঁরা পলিসি প্রিমিয়াম (Policy premium) দিতে পারেননি। যার কারণে বন্ধ হয়ে গিয়েছিল পলিসি। কিন্তু বিমার মেয়াদ এখনও বাকি রয়েছে, তাঁরাই এর জন্য আবেদন করতে পারবেন। তবে জরিমানার ক্ষেত্রে ছাড় দেওয়া হলে প্রয়োজনীয় স্বাস্থ্য পরীক্ষা গ্রাহককে করতে হবে বলে জানানো হয়েছে বিমা সংস্থার তরফে।

বিশেষজ্ঞরা বলছেন, কারোর পলিসি যদি ল্যাপস হয়, সেক্ষেত্রে তা চালু করায় হবে বুদ্ধিমানের কাজ। কারণ, পুরনো পলিসিতে প্রিমিয়ামের টাকা কম। কিন্তু বর্তমানে বিমা করতে গেলে বয়সের কারণে তা বাড়তে পারে। এছাড়া পুরনো পলিসিতে অনেক সুযোগ সুবিধা থাকে। ফলে কারোর পুরনো পলিসি যদি আর্থিক কারণে বন্ধ হয়ে গিয়ে থাকে, কিন্তু এখনও মেয়াদ শেষ হয়নি, তাঁরা এলআইসি (LIC) শাখা বা এজেন্টের মাধ্যমে তা আবার নতুন করে চালু করতে পারবেন।